nahid-hub/BLUGE-bengali-wikipedia-section-title-prediction huggingface dataset:
এটা সম্ভব যে শ্রীরামপুর নামটি সম্ভূত পারে শ্রীপুর, শ্রী রাম বা উভয় থেকে, অথবা এটি সীতারামপুর থেকে উদ্ভূত পারে সেখানে একটি খুব বিখ্যাত 'রাম-সীতা' মন্দির ছিল। শ্রীপুরে কিছু সম্ভ্রান্ত পল্লী যথা গোস্বামীপাড়া, লাহিড়ীপাড়া, মুখার্জীপাড়া, ভট্টাচার্যপাড়া, চক্রবর্তীপাড়া, বেণিয়াপাড়া ইত্যাদি, যার অধিবাসীরা বিভিন্ন গোষ্ঠী ও শ্রেণির ব্রাহ্মণ। ১৮ এর শতকে শ্রীপুর, গোপীনাথপুর, মনোহরপুর গ্রামগুলিকে নিয়ে একত্রে শ্রীরামপুর গঠিত হয়। আবার পরবর্তীকালে মাহেশ, বল্লভপুর, আকনা, চাতরা, রাজ্যধরপুর, নওগাঁ, সিমলা-সাতঘড়া -এই সমস্ত গ্রামগুলিকে অন্তর্ভুক্ত করা হয়।

সঠিক অনুচ্ছেদ শিরোনাম কোনটি?
titleA. জলপথ
titleB. ইতিহাস
titleC. নামকরণের উৎস
titleD. রাধাবল্লভ মন্দির
উত্তর: titleC
[[সোডিয়াম বাষ্প বাতি]]র উচ্চ চাপীয় আর্ক-টিউবের বন্ধনী নাইওবিয়াম বা কখনো কখনো ১% [[জিরকোনিয়াম]] সংকর দ্বারা তৈরি করা হয়। [[অ্যালুমিনিয়াম অক্সাইড|অ্যালুমিনা]] আর্ক টিউবের মতোই নাইওবিয়ামের প্রায় সদৃশ তাপীয় প্রসারণ সহগ বিদ্যমান। অ্যালুমিনা আর্ক টিউব একটি স্বচ্ছ পদার্থ যা এর অভ্যন্তরের উত্তপ্ত সোডিয়াম তরল বা বাষ্পের সাথে রাসায়নিক বিক্রিয়া অর্থাৎ [[জারণ বিজারণ বিক্রিয়া]] করে না।

নাইওবিয়াম কয়েক ধরনের স্থিতিশীল মরিচারোধক ইস্পাতের আর্ক ওয়েল্ডিং রড ও পানির ট্যাঙ্কের অ্যানোডে ক্যাথোডীয় সুরক্ষার জন্য ব্যবহৃত হয়। সাধারণত প্লাটিনামের সাথে স্থাপন করা হয়।

প্রোপেনের নির্বাচিত জারণের মাধ্যমে অ্যাক্রিলিক অ্যাসিড তৈরির প্রক্রিয়ায় নাইওবিয়াম ভিন্নধর্মী উচ্চ কার্যকরী প্রভাবকের একটি অন্যতম উপাদান।

এছাড়া [[পার্কার সৌর পর্যবেক্ষণ মহাকাশযান|পার্কার সৌর পর্যবেক্ষণ মহাকাশযানে]] [[সৌর মুকুট]] গ্রাহক যন্ত্রের উচ্চ ভোল্টেজের তারে নাইওবিয়াম ব্যবহৃত হয়েছে।

সঠিক অনুচ্ছেদ শিরোনাম কোনটি?
titleA. নাইওবিয়াম-ভিত্তিক সংকরসমূহ
titleB. অন্যান্য
titleC. ইস্পাত উৎপাদন
titleD. উৎপাদন
উত্তর: titleB
উড়োজাহাজটি ৬৭ জন যাত্রী এবং চারজন কর্মী নিয়ে যাত্রা করেছিল বলে প্রতিবেদন করা হয়। উড়োজাহাজের অধিনায়ক ছিলেন আবিদ সুলতান, যিনি বাংলাদেশ বিমান বাহিনীর সাবেক পাইলট ছিলেন। সুলতানের ২২ বছর বিমান চালোনার অভিজ্ঞতা ছিল। তিনি দুর্ঘটনায় বেঁচে যান কিন্তু কয়েক ঘণ্টা পরেই তার মৃত্যু হয়। উড়োজাহাজের সহকারী পাইলট ছিলেন পৃথুলা রশীদ, তিনি বিমানটির প্রথম মহিলা পাইলট। অন্য দুটি কেবিন ক্রু সদস্য ছিলেন খাজা হোসেন মোহাম্মদ শফি ও শামীম আক্তার।

দুর্ঘটনায় নিহত মোট ৫১ জনের মধ্যে ২৬ জন বাংলাদেশি, ২৪ জন নেপালি ও একজন চীনা নাগরিক।

সঠিক অনুচ্ছেদ শিরোনাম কোনটি?
titleA. দূর্ঘটনা
titleB. উড়োজাহাজ
titleC. তদন্ত
titleD. কর্মী এবং যাত্রী
উত্তর: titleD
স্প্রিন্টার ট্র‌্যাকে দৌড়ানোর শুরু থেকেই অর্থাৎ ২০০২ সালে ১৬ বছর বয়সেই প্রথমবারের মতো চুক্তিবদ্ধ হয়েছিলেন পুমার সঙ্গে। তারপর থেকে আর কখনোই স্পন্সর পরিবর্তন করেননি বোল্ট। বর্তমান এই চুক্তির মেয়াদ থাকবে ২০১৬ সালের রিও অলিম্পিক পর্যন্ত। আর যদি ২০১৭ সালের বিশ্ব চ্যাম্পিয়নশিপেও অংশ নেন, তাহলে সে বছরও এক কোটি ডলার পেয়ে যাবেন বোল্ট। অবসর নেওয়ার পরও তিনি যুক্ত থাকতে পারবেন পুমার সঙ্গে। তখন কোম্পানির শুভেচ্ছাদূত হিসেবে কাজ করলে বছরে পাবেন ৪০ লাখ ডলার।

সঠিক অনুচ্ছেদ শিরোনাম কোনটি?
titleA. অবসরের ঘোষণা ও সিদ্ধান্ত পরিবর্তন
titleB. পুমা
titleC. টানা তিন বার বর্ষসেরা
titleD. ক্রিকেট
উত্তর: titleB
এই ধরনের হ্যালোসিনেশন সাধারণত ঘুম থেকে ওঠা মাত্রই ঘটে। অনেক মানুষের ক্ষেত্রেই এমনটা হতে দেখা যায়। একটি জরিপ অনুযায়ী অংশগ্রহণকারীদের শতকরা ৩৭ ভাগই সপ্তাহে দুবার এ ধরনের অভিজ্ঞতার কথা জানান। সমস্যাটা নারকোলেপ্সির(নিয়মিত ঘুম ও জাগ্রত থাকার সময়ের ব্যাঘাত ঘটানো নিউরোলজিকাল রোগ বিশেষ) সাথে সম্পর্কযুক্ত হতে পারে। এছাড়াও হিপনাগোজিক হ্যালোসিনেশন মস্তিষ্কের অস্বাভাবিকতার কারণেও ঘটতে পারে; তবে এমনটা পাওয়া বিরল।

সঠিক অনুচ্ছেদ শিরোনাম কোনটি?
titleA. রোগতত্ত্ব
titleB. হিপনাগোজিক হ্যালোসিনেশন
titleC. ভিজুয়াল হ্যালোসিনেশন
titleD. কারণ
উত্তর: titleB
২০০১ সালের ১২ ডিসেম্বর এবং ২০১৫ সালের ৭ জানুয়ারি ফ্রান্সে চলচ্চিত্রটি পুনরায় মুক্তি দেয়া হয়। এছাড়াও ২০০৫ সালের ২৩ জুলাই ইআরএ নিউ হরাইজন্স চলচ্চিত্র উৎসবে, ২০১৫ সালের ৯ অক্টোবর চলচ্চিত্র উৎসবে, ১৮ অক্টোবর মার্কিন যুক্তরাষ্টের টালগ্রাস চলচ্চিত্র উৎসবে এটির প্রদর্শনি হয়েছিল। ২০১৩ সালের মার্চে ভারতের প্রেক্ষাগৃহে এটি মুক্তি দেয়া হয়। ২০১৬ সালের ১৭ নভেম্বর পোল্যান্ডের ফাইভ ফ্লেভার্স চলচ্চিত্র উৎসবে চলচ্চিত্রটি প্রদর্শিত হয়েছিল।

সঠিক অনুচ্ছেদ শিরোনাম কোনটি?
titleA. নির্মাণ
titleB. পুন-মুক্তি
titleC. সঙ্গীত
titleD. কাহিনিসংক্ষেপ
উত্তর: titleB
বিভিন্ন মানুষ জানিয়েছে তারা মনে করেন গে পানশালা যুগের সাথে তাল মিলিয়ে বিলুপ্ত হয়ে যাবে। এন্দ্রু সুলিভিয়ান তার প্রবন্ধ "দ্য এন্ড অব গে কালচারে" গে পানশালা বন্ধের জন্য ইন্টারনেটকে মুখ্য কারণ হিসেবে বিবেচনা করেছে। তার মতে কেও যৌনক্রিয়া বা ডেট করতে চাইলে ইন্টারনেটেই সে প্রথম অন্বেষণ করে। ফলে গে পানশালার প্রয়োজনীয়তা তার কাছে খুব একটা না।

জুন থমাস গে পানশালাকে মানুষের প্রত্যাখানের কারণ হিসেবে ব্যাখা করেছেন সমকামী ব্যক্তিরা বর্তমানে কম বৈষম্যের শিকার হয়, ফলে তাদের জন্য পানশালার মত আলাদা কিছুর প্রয়োজন হয় না। "এন্টারপ্রিনার" সাময়িকী ২০১৭ সালে যে ১০টি ব্যবসা বিলুপ্ত হয়ে যাবে বলে তালিকা করেছে তারমধ্যে গে পানশালাকে রাখে।

সঠিক অনুচ্ছেদ শিরোনাম কোনটি?
titleA. জর্ডান
titleB. দক্ষিণ কোরিয়া
titleC. জাপান
titleD. আজকের সময়ে
উত্তর: titleD
দিনে দিনে শিলাবৃষ্টি বেড়ে যাচ্ছে বাংলাদেশে। প্রতি বৈশাখে সাধারণত প্রাকৃতিক স্বাভাবিক কারণেই মাঝে মাঝে শিলাবৃষ্টি হয় এদেশে। কিন্তু বিগত কয়েক বছর থেকে (পরিপ্রেক্ষিত ২০১০) বাংলাদেশে শিলাবৃষ্টির পরিমাণ বেড়ে গেছে। তাছাড়া ইদানিং শিলাবৃষ্টির শিলার আকৃতিও দিনে দিনে বড় হয়ে যাচ্ছে। যেমন: ২০১০ খ্রিষ্টাব্দের ২৭ মার্চ রাতে প্রচন্ড ঝড় ও শিলাবৃষ্টি বয়ে যায় লালমনিরহাটের কালীগঞ্জ ও হাতীবান্ধা উপজেলার উপর দিয়ে। ঐ রাতের প্রায় ২০ মিনিট স্থায়ী শিলাবৃষ্টিতে কালীগঞ্জ উপজেলার লতাবর, সতীরপাড়, বোতলা, খামারভাতি, চন্দ্রপুর, শিয়ালখাওয়া, চাকলা, গোড়ল, বলাইরগহাট, মদাতী, বুড়িরহাট, চামটা, ও হাতীবান্ধা উপজেলার জাওরানী, দক্ষিণ জাওরানী, ভেলাগুঁড়ি, কাদমা ও কাশিমবাজার এলাকার অধিকাংশ টিন ও খড়ের ঘরের চাল পর্যন্ত বিধ্বস্থ হয়ে যায়। স্থানীয় প্রত্যক্ষদর্শীদের বক্তব্য থেকে জানা যায়, ছোট শিলার ওজন আধা কেজির কম হবে না আর বড়গুলো দেড় কেজির মতো। কেউ কেউ ওজন করে দেখেছেন বলেও দাবি করেন। এতো বড় বড় শিলাবৃষ্টির আঘাতে অনেকের টিনের ঘর ঝাঁঝরা হয়ে যায়। লোকজন ও গবাদি পশু আহত হয়। নষ্ট হয়ে যায় লিচুর আবাদ, ক্ষতিগ্রস্থ হয় গম, তামাক, ভুট্টা আর বোরোক্ষেত। প্রত্যক্ষদর্শীদের দাবি, এর আগে এতো বড় শিলার আঘাত তারা কষ্মিনকালেও শোনেননি।

সঠিক অনুচ্ছেদ শিরোনাম কোনটি?
titleA. শিলাবৃষ্টি
titleB. জোন-১
titleC. গণমাধ্যমে উপস্থাপনা
titleD. কৃষিভিত্তিক উৎপাদন হ্রাস বা ধ্বংস
উত্তর: titleA
রেচেল গ্রিন তার বিয়ের দিন পালিয়ে যায় এবং শৈশব বন্ধু নিউ ইয়র্ক সিটি শেফ মনিকা গেলারের খোঁজ করে। তারা রুমমেট হয়ে ওঠে এবং রেচেল মনিকার বিংশবর্ষীয় সামাজিক দলে যোগদান করে: অভিনেতা জোয়ি ট্রিবিয়ানি, ব্যবসায়ী পেশাদার চ্যান্ডলার বিং, অঙ্গমর্দিকা ও সঙ্গীতশিল্পী ফিবি বুফে এবং সদ্য তালাকপ্রাপ্ত জীবাশ্মবিদ রস্ গেলার, মনিকার বড় ভাই। স্বনির্ভর হওয়ার জন্য, রেচেল সেন্ট্রাল পার্কের, যা একটি ম্যানহাটান কফিহাউস যেখানে এই দলটি প্রায়ই সময় কাটায়, ওয়েট্রেসের চাকরি নেয়; যখন দলটি সেখানে থাকে না, ছয়জন সাধারণত মনিকা এবং রেচেলের নিকটবর্তী ওয়েস্ট ভিলেজের অ্যাপার্টমেন্টে থাকে, অথবা বিপরীতে অবস্থিত জোয়ি এবং চ্যান্ডলারের অ্যাপার্টমেন্টে।

কাহিনী মূলত এই বন্ধুদের কমেডিক এবং রোমান্টিক অ্যাডভেঞ্চার এবং কর্মজীবনের বিষয়গুলি তুলে ধরে, যেমন জোয়ি-এর অভিনয় করার জন্য অডিশন বা রেচেলের ফ্যাশন শিল্পে চাকরির জন্য। ছয়টি চরিত্রের প্রত্যেকেরই অনেক ডেট এবং গুরুত্বপূর্ণ সম্পর্ক রয়েছে, যেমন মনিকার সঙ্গে রিচার্ড বুর্ক এবং রসের সঙ্গে এমিলি ওয়াল্থাম। রস্ এবং রেচেলের বিরতিহীন সম্পর্ক সবচেয়ে প্রায়ই-পুনরাবৃত্তি কাহিনী; শো এর দশ সিজন ধরে তারা বারংবার ডেট এবং ব্রেক-আপ করে, এমনকি যখন রস সংক্ষিপ্তভাবে এমিলিকে বিয়ে করে, তার এবং রেচেলের একটি শিশু হয়, চ্যান্ডলার এবং মনিকা একে অপরকে ডেট এবং বিয়ে করে, এবং ফিবি মাইক্ হ্যানিগানকে বিয়ে করে। অন্যান্য আবর্তক চরিত্রগুলি হল লং আইল্যান্ডবাসী রস্ এবং মনিকার বাবা-মা, রসের প্রাক্তন স্ত্রী এবং তাদের পুত্র, সেন্ট্রাল পার্কের ব্যারিস্টা গান্থার, চ্যানলারের প্রাক্তন বান্ধবী জ্যানিস্ এবং ফিবি-এর যমজ বোন আর্সুলা।
সঠিক অনুচ্ছেদ শিরোনাম কোনটি?
titleA. মৌসুমের ধারাবাহিকতা
titleB. চরিত্রসমূহ
titleC. অভিনয়
titleD. সূচনা
উত্তর: titleD
বাল্যকাল থেকেই তিনি বাগ্মিতার পরিচয় দেন। মাত্র বিশ বছর তখন তিনি কলকাতার ভবানীপুরে খ্রিস্টধর্ম সম্পর্কে এক বক্তৃতা দিয়ে মহর্ষি দেবেন্দ্রনাথ ঠাকুর প্রমুখ মনীষীর প্রশংসা অর্জন করেছিলেন। এরপর থেকেই ব্রাহ্ম সমাজের সঙ্গে তার একটা যোগসূত্র স্থাপিত হয় এবং পরবর্তীতে তিনি ব্রাহ্মসমাজে যোগদান করেন।

তিনি ছিলেন পূর্ববঙ্গীয় ব্রাহ্মসমাজের একজন বিশিষ্ট সভ্য। তিনি তার সাংবাদিক জীবন শুরু করেন ঢাকার ব্রাহ্মসমাজ প্রতিষ্ঠিত "ঢাকা শুভসাধিনী সভার" মুখপত্র "শুভসাধিনী" সম্পাদনার মাধ্যমে। এ সাপ্তাহিক পত্রিকাটি তিনি প্রকাশ করেছিলেন ঢাকার ব্রাহ্মযুবকদের জন্য। ৪ বছর পর ১৮৭৪ খ্রিষ্টাব্দে তিনি সম্পাদনা করেন সেই সময়ের অন্যতম শ্রেষ্ঠ পত্রিকা "বান্ধব"।

বাইশ বছর বয়সে ১৮৬৫ সালে ঢাকার নিম্ন আদালতে পেশকার হিসেবে কালীপ্রসন্ন ঘোষের কর্মজীবন শুরু হয়। এখানে এগারো বছর চাকরি করার তিনি ভাওয়াল এস্টেটের প্রধান দেওয়ান হিসেবে যোগ দেন এবং তিনি ভাওয়ালের প্রভূত উন্নতি সাধন করেন। সেখানে তিনি দীর্ঘ পঁচিশ বছর যুক্ত ছিলেন। এ সময় তিনি ‘সাহিত্য-সমালোচনী সভা’ নামে একটি প্রতিষ্ঠান গঠন করেন। কালীপ্রসন্ন বঙ্গীয় সাহিত্য পরিষৎ-এর সদস্য (১৮৯৪) এবং সহ-সভাপতির (১৮৯৭-১৯০০) পদ অলঙ্কৃত করেন। এছাড়াও তিনি সাহিত্য সম্মেলনের সভাপতি, ডিস্ট্রিক্ট বোর্ডের সদস্য এবং সদর লোকাল বোর্ডের সভাপতির মত গুরুত্বপূর্ণ কিছু দায়িত্ব পালন করেন।

সঠিক অনুচ্ছেদ শিরোনাম কোনটি?
titleA. কর্মময়তা
titleB. শিক্ষাজীবন
titleC. মৃত্যু
titleD. পুরস্কার
উত্তর: titleA
পর্নোগ্রাফির নারীবাদী দৃষ্টিভঙ্গি পর্নোগ্রাফির নিন্দা থেকে শুরু করে নারীর প্রতি সহিংসতার এক রূপ হিসাবে, নারীবাদী অভিব্যক্তির মাধ্যম হিসাবে অশ্লীলতার কিছু রূপকে আলিঙ্গন করা পর্যন্ত। এই ইস্যুতে নারীবাদী বিতর্ক যৌনতা সম্পর্কে নারীবাদীদের দৃষ্টিভঙ্গির আশেপাশের বৃহত্তর উদ্বেগের প্রতিফলন ঘটায় এবং পতিতাবৃত্তি, বিডিএসএম এবং অন্যান্য বিষয় নিয়ে নারীবাদী বিতর্কের সাথে ঘনিষ্ঠভাবে জড়িত। বিশেষত অ্যাংলোফোন দেশগুলির নারীবাদীদের মধ্যে পর্নোগ্রাফি নারীবাদের অন্যতম বিভাজনযুক্ত বিষয় হয়ে দাঁড়িয়েছে।

সঠিক অনুচ্ছেদ শিরোনাম কোনটি?
titleA. মূল নিবন্ধ: পর্নোগ্রাফি সম্পর্কে নারীবাদী মতামত
titleB. মূল নিবন্ধ: বেশ্যাবৃত্তি সম্পর্কে নারীবাদী মতামত
titleC. মূল নিবন্ধ: লিঙ্গ-ইতিবাচক নারীবাদ
titleD. মূল নিবন্ধ: নারীবাদী যৌন যুদ্ধ
উত্তর: titleA
২১৯ ম্যাডিসন অ্যাভিনিউতে তার বাড়িটি মূলত জন জে ফেল্পস দ্বারা ১৮৫৩ সালে নির্মিত হয়েছিল এবং মরগান ১৮৮২ সালে এটি কিনেছিল। এটি নিউইয়র্কের বৈদ্যুতিকভাবে আলোকিত প্রথম ব্যক্তিগত বাসভবনে পরিণত হয়েছিল। নতুন প্রযুক্তির প্রতি তার আগ্রহ ছিল তাই তিনি ১৮৭৮ সালে টমাস আলভা এডিসনের এডিসন ইলেকট্রিক ইলুমিনেটিং কোম্পানি-তে অর্থায়ন করেছিলেন। ১২ ই এপ্রিল, ১৮৯৪ সালে জুলিয়েট মরগান এবং উইলিয়াম পাইয়ারসন হ্যামিল্টনের বিবাহ উপলক্ষ্যে আয়োজিত সংবর্ধনা অনুষ্ঠানে এক হাজার মানুষের উপস্থিত ছিল, যেখানে তাদের মরগানের একটি প্রিয় ঘড়ি দেওয়া হয়েছিল। মরগানের নিউ ইয়র্কের গ্লেন কোভে নিজস্ব মালিকানাধীন একটি দ্বীপ ছিল, যেখানে তাদের একটি গ্রীষ্মকালীন বড় বাড়ি ছিল।

সঠিক অনুচ্ছেদ শিরোনাম কোনটি?
titleA. বাড়ী
titleB. ব্যক্তিগত জীবন
titleC. ট্রেজারি সোনা
titleD. উত্তরাধিকার
উত্তর: titleA
পেকুয়া উপজেলার সর্ব-দক্ষিণে উজানটিয়া ইউনিয়নের অবস্থান। পেকুয়া উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের উত্তরে মগনামা ইউনিয়ন ও পেকুয়া ইউনিয়ন; পূর্বে মাতামুহুরী নদী ও চকরিয়া উপজেলার কোনাখালী ইউনিয়ন, ঢেমুশিয়া ইউনিয়ন ও বদরখালী ইউনিয়ন; দক্ষিণে মহেশখালী উপজেলার কালারমারছড়া ইউনিয়ন ও মাতারবাড়ী ইউনিয়ন এবং পশ্চিমে মহেশখালী উপজেলার মাতারবাড়ী ইউনিয়ন, কুতুবদিয়া চ্যানেল ও কুতুবদিয়া উপজেলার আলী আকবর ডেইল ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. আয়তন
titleB. প্রশাসনিক কাঠামো
titleC. নামকরণ
titleD. অবস্থান ও সীমানা
উত্তর: titleD
রাজিয়া সুলতানা (১২০৫ - ১২৪০) (ফার্সি / উর্দূ: رضیہ سلطانہ) সুলতান ইলতুতমিশের কন্যা ও ভারতবর্ষের প্রথম মহিলা শাসক। তিনি একাধারে একজন ভাল প্রশাসক ও সেনাপতি ছিলেন; তাছাড়া যুদ্ধক্ষেত্রে একজন দক্ষ সৈন্য হিসেবে তার পরিচিতি ছিল। সুলতান ইলতুতমিশের সবথেকে যোগ্য পুত্র সুলতানের জীবদ্দশায় মৃত্যু বরণ করলে সুলতান তার কন্যা রাজিয়া সুলতানাকে দিল্লির শাসক হিসেবে মনোনিত করে যান। যখনই ইলতুতমিশের রাজধানী ছাড়তে হত, তিনি তখন তার কন্যা রাজিয়া সুলতানাকে শাসনভার বুঝিয়ে দিয়ে যেতেন।

সুলতানের মৃত্যুর পর তার আরেক পুত্র রুকনউদ্দিন ফিরোজ দিল্লির শাসন কেড়ে নেন এবং প্রায় সাত মাসের মত শাসন করেন। ১২৩৬ সালে দিল্লির জনগণের সাহায্য নিয়ে রাজিয়া সুলতানা তার ভাইকে অপসারণ করে ক্ষমতায় আরোহণ করেন।

রাজিয়া সুলতানা সাম্রাজ্যে শান্তি শৃঙ্খলা ফিরিয়ে আনেন। শাসনকার্য দৃঢ়ভাবে পালন করার জন্য তিনি নারীত্বের আবরণ পরিত্যাগ করে, পুরুষের পোশাক গ্রহণ করেন। এই পোশাকে তিনি জনসম্মুখে, প্রশাসনে ও যুদ্ধক্ষেত্রে আসতেন। ব্যক্তিগত কর্মকর্তা হিসেবে রাজিয়া জালাল উদ্দিন ইয়াকুত নামক একজন ইথিওপিয়ান দাসকে নিয়োগ দেন। ইয়াকুতকে তিনি অত্যন্ত বিশ্বাস করতেন। এর ফলে তুর্কিরা রাজিয়ার বিরুদ্ধে ষড়যন্ত্রে নামেন। ১২৩৯ সালে লাহোরের তুর্কি গভর্নর বিদ্রোহ করে। রাজিয়া তার বিরুদ্ধে যুদ্ধ ঘোষণা করলে, গভর্নর প্রথমে পালিয়ে যান ও পরে ক্ষমা প্রার্থনা করেন। তারপর ভাতিন্ডার গভর্নর বিদ্রোহ করেণ। রাজিয়া যখন তার বিরুদ্ধে ব্যবস্থা নিতে প্রস্তুত হচ্ছিলেন তখন তার তুর্কি কর্মকর্তারা তাকে ক্ষমতা থেকে অপসারণ করে এবং তার ভাই বাহরামকে সুলতান ঘোষণা করে। রাজিয়া ভাতিন্ডার গভর্নরকে বিয়ে করে তার সাহায্যে ক্ষমতা ফিরে পাবার চেষ্টা করেণ। কিন্তু রাজিয়া সুলতানা পরাজিত হন ও পলায়ন করেন। ১২৪০ পলায়নকালে তার একজন ভৃত্য তাকে খাদ্যে বিষ দিয়ে হত্যা করে। এই ভৃত্যই তাকে আশ্রয় দিয়েছিল।

সঠিক অনুচ্ছেদ শিরোনাম কোনটি?
titleA. গিয়াসউদ্দিন বলবন (১২৬৬–১২৮৭)
titleB. ইলতুতমিশ (১২১১-৩৬ খ্রিস্টাব্দ)
titleC. রাজিয়া সুলতানা (১২৩৬-৪০ খ্রিস্টাব্দ)
titleD. সৈয়দ রাজবংশ
উত্তর: titleC
সবজ ময়ূর সাধারণত ছোট দলে বিচরণ করে; এক একটি দলে একটিমাত্র পুরুষ ময়ূর ও তিন থেকে পাঁচটি ময়ূরী থাকে। এরা স্বভাবে দিবাচর, তবে ভোরবেলা আর গোধূলিতে বেশি সক্রিয় থাকে। জোরে ডানা ঝাপটে এরা দ্রুত উড়তে পারে। ময়ূর উঁচুস্বরে "ইয়েই-অও..." স্বরে ডাকে যা বহু দূর থেকেও শোনা যায়। ময়ূরীর ডাক অনেকটা "অ্যাও-অ্যা..."। ভয় পেলে এরা ডাকে "কের্-র-র-র-রু..."। এক ময়ূরের ডাকের জবাবে অন্য ময়ূরও ডেকে ওঠে। বেশিরভাগ এলাকাতেই এরা লাজুক স্বভাবের এবং কাছে গেলেই লুকিয়ে পড়ে বা উড়ে যায়। তবে যেসব এলাকায় এদের তেমন একটা ক্ষতি করা হয় না, সেসব এলাকায় এরা মানুষের আশেপাশে পোষা পাখির মত ঘুরে বেড়ায়।

সঠিক অনুচ্ছেদ শিরোনাম কোনটি?
titleA. অস্তিত্বের সংকট
titleB. বিবরণ
titleC. স্বভাব
titleD. খাদ্যাভ্যাস
উত্তর: titleC
অনেক দ্বীপ দেশ আমদানিতে প্রচুর নির্ভর করে এবং বিশ্ব অর্থনীতিতে পরিবর্তনের ফলে ব্যাপকভাবে প্রভাবিত হয়। দ্বীপ দেশগুলির প্রকৃতির কারণে তাদের অর্থনীতিগুলি প্রায়শই ছোট, বিশ্ব বাণিজ্য ও অর্থনীতি থেকে তুলনামূলকভাবে বিচ্ছিন্ন হয়ে পড়ে, শিপিংয়ের ব্যয়ের জন্য বেশি ঝুঁকির সাথে এবং অবকাঠামোগত পরিবেশগত ক্ষতিগ্রস্থ হওয়ার সম্ভাবনা বেশি বলে চিহ্নিত হয়; ব্যতিক্রমগুলির মধ্যে রয়েছে জাপান এবং যুক্তরাজ্য। অনেক দ্বীপপুঞ্জের প্রভাবশালী শিল্প হ'ল পর্যটন । 

সঠিক অনুচ্ছেদ শিরোনাম কোনটি?
titleA. রচনা
titleB. ভূগোল
titleC. অর্থনীতি
titleD. রাজনীতি
উত্তর: titleC
এসভিএফ কর্তৃক নির্বাচিত এবং সহ-প্রতিষ্ঠাতা বিষ্ণু মোহ্তা দ্বারা সুপারিশ করা "ভিউলিফট" কোম্পানী হলো হৈচৈ-এর প্রযুক্তিগত অংশীদার, যারা প্ল্যাটফর্মটির ওটিটি স্থান নিয়ন্ত্রণ করে, তাছাড়াও সামলায় মিডিয়া ও বিনোদন বিতরণ, খরচ এবং নগদীকরণ। হৈচৈ এর অফিসিয়াল ওয়েবসাইট এবং অ্যাপ বানানো ও পরিচালনা করার দায়িত্ব এসভিএফ ২০১৬ সালের অক্টোবর মাসে "ভিউলিফট" কে দেয়।

সঠিক অনুচ্ছেদ শিরোনাম কোনটি?
titleA. প্রযুক্তিগত অংশীদার
titleB. সৃষ্টিসংক্রান্ত সংস্থা
titleC. দর্শকদের সংখ্যা
titleD. অংশীদারিত্ব
উত্তর: titleA
আনুমানুক ১ লক্ষ ৩০ হাজার বছর থেকে ১ লক্ষ ১৫ হাজার বছর আগে হোমো স্যাপিয়েন্স এর জনসংখ্যা লেভান্ত ও ইউরোপে ছড়িয়ে পড়তে শুরু করে। সম্ভবত এরও প্রাচীন ধারা ছিল যা ছড়িয়ে পড়েছিল ১ লক্ষ ৮৫ হাজার বছর আগে। ধারণ করা হয়, অভিবাসনের প্রথম স্রোত সম্ভবত ১ লক্ষ ২৫ হাজার বছর পূর্বে চীনে (উত্তর আমেরিকাও হতে পারে) পৌঁছে, কিন্তু সমসাময়িক মানব প্রজাতিতে কোন জিনগত চিহ্ন না রেখেই মারা যায়।

আনুমানিক ১ লক্ষ ২৫ হাজার বছর পুর্বে আধুনিক মানুষ আফ্রিকা ছেড়ে পাড়ি জমায় এবং কিছু প্রমাণ আছে দুটি ভিন্ন পথে তারা অগ্রসর হয়। একটি হল নীল নদ উপত্যকা হয়ে মধ্যপ্রাচ্যের দিকে, অন্তত আধুনিক ইসরায়েলের দিকে (কাফজেহঃ ১ লক্ষ ২০ হাজার থেকে ১ লক্ষ বছর পূর্বে) এবং আরেকটি হল বর্তমানে লোহিত সাগরে অবস্থিত বাব-এম-মান্দেব প্রণালী হয়ে আরব উপদ্বীপ পার হয়ে বর্তমান সংযুক্ত আরব আমিরাত (১ লক্ষ ২৫ হাজার বছর পূর্বে) ও ওমানের (১ লক্ষ ৬ হাজার বছর পুর্বে) মত জায়গাগুলোতে এসে বসতি স্থাপন করে। সম্ভবত এই ধারাটি ভারতীয় উপমহাদেশে প্রবেশ করে (জ্বালাপুরমঃ ৭৫ জাহার বছর পুর্বে)। যদিও এ জায়গাগুলোতে কোন মানুষের দেহাবশেষ পাওয়া যায় নি, তবে আমিরাতের জাবেল ফায়া, ভারতের জ্বালাপুরম সহ এই প্রত্নতাত্ত্বিক সাইটগুলোতে মানব ব্যবহৃত পাথুরে যন্ত্রপাতি পাওয়া যায়, যার সাথে পূর্বে আফ্রিকায় প্রাপ্ত পাথুরে যন্ত্রপাতি মিলে যায়। ধারণা করা হয় এই পাথুরে যন্ত্রপাতিগুলোর স্রষ্টা এই আধুনিক মানব প্রজাতিই। এই অনুসন্ধানগুলো আফ্রিকা হয়ে ১ লক্ষ বছর পূর্বে দক্ষিণ চীনে মানব প্রজাতির অস্তিত্বের দাবি কে সমর্থন করে ( ঝিরেন গুহা, ঝিরেন্ডং শ্ংঝুয়ো সিটি, চীনঃ ১ লক্ষ বছর আগে) এবং একইসাথে পূর্ব এশিয়ায় প্রাপ্ত সবচেয়ে পুরোনো মানব প্রজাতি লুইজিয়াং হোমিনিড(লুইজিয়াং বিভাগ) যে ১ লক্ষ ৩৯ হাজার বছর থেকে ১ লক্ষ ১১ হাজার বছর পুর্বে এই অঞ্চলে বসবাস করত তার দাবিকেও সমর্থন করে। এছাড়া লুনাডং থেকে প্রাপ্ত মোলার দাঁত (উপরে ও নিচের পাটিতে মাড়ির সবচেয়ে শেষের দাঁত) দুটির বয়স নির্ণয় পরীক্ষা থেকে জানা যায়, এগুলো সম্ভবত ১ লক্ষ ২৬ হাজার বছর পুরোনো মানব্ব প্রজাতির দাঁত। যেহেতু আফ্রিকা থেকে বেরিয়ে আসা মানব প্রজাতির এই ধারাটির বিষয়ে ওয়াই-ক্রোমোজোম এবং মাইট্রোকন্ড্রিয়াল ডিএনএ ভিত্তিক জিন বিশ্লেষণে কোন চিহ্ন খুঁজে পাওয়া যায় না, সেহেতু ধারণা করা যায়, তাদের জনসংখ্যার উল্ল্যেখযোগ্য বড় অংশই বাঁচেনি এবং তারা আমাদের এই অঞ্চলের প্রধান পূর্বপুরুষদের সাথে সম্পৃক্ত। তাদের এই বড় ধরনের বিলুপ্তির পিছনে ব্যাখ্যা হিসেবে অনেকে টোবা অগ্ন্যুতপাত কে দেখেন, যদিও এ নিয়ে বিতর্ক রয়েছে।

সঠিক অনুচ্ছেদ শিরোনাম কোনটি?
titleA. হোমো স্যাপিয়েন্স
titleB. প্রাচীন উত্তর আফ্রিকায় বিস্তৃতি
titleC. আফ্রিকা জুড়ে সম্প্রসারণ
titleD. আমেরিকাস
উত্তর: titleB
শ্রীরামপুর মিশনারী স্কুলে প্রথম শ্রেণিতে ভর্তির মাধ্যমে শওকত আলীর বাল্য শিক্ষা শুরু হয়। কিন্তু ১৯৪১ সালে দ্বিতীয় বিশ্বযুদ্ধের ফলে কলকাতাতে আক্রমণ শুরু হলে তারা স্বপরিবারে রায়গঞ্জে ফিরে আসেন। রায়গঞ্জে তার মা সেখানকার বালিকা বিদ্যালয়ের প্রধান শিক্ষিকা হিসেবে যোগ দেন এবং বাবা ডাক্তারি পেশা শুরু করেন। রায়গঞ্জ করনেশন ইংলিশ হাইস্কুলে শওকত আলীকে তৃতীয় শ্রেণীতে ভর্তি করে দেওয়া হয়। ১৯৫১ সালে তিনি করনেশন স্কুল থেকেই প্রথম বিভাগে ম্যাট্রিক পরীক্ষায় উত্তীর্ণ হন। ১৯৫১ সালে তিনি দিনাজপুরের সুরন্দ্রনাথ কলেজে ইন্টারমিডিয়েটে ভর্তি হন।

তার মায়ের মৃত্যুর পর ১৯৫২ সালে শওকত আলী তার ভাই-বোনদের নিয়ে পূর্ব বাংলার দিনাজপুরে স্থানান্তরিত হন। পরবর্তীতে তার বাবাও ১৯৫৩ সালে দিনাজপুরে চলে যান।

দেরীতে ভর্তি হতে আসার কারণে শওকত আলী আই.এস.সি তে ভর্তি হতে না পেরে ১৯৫১ সালে সুরন্দ্রনাথ কলেজে আই.এ. ভর্তি হওয়ার পর ১৯৫৩ সালে দ্বিতীয় বিভাগে আই.এ. পাস করেন। আই.এ পাস করার পর এই কলেজেই বি.এ. তে ভর্তি হন। কলেজ জীবনে কমিউনিস্ট দলের সাথে সংযুক্ত হন এবং বিভিন্ন মিছিল, আন্দোলনে জড়িয়ে পরেন। ১৯৫৪ সালে তাকে গ্রেফতার করে জেলে পাঠানো হয় এবং ডিসেম্বরে তিনি ছাড়া পান। ১৯৫৫ সালে বি.এ পরীক্ষায় তৃতীয় বিভাগে উর্ত্তীণ হয়ে ঢাকা বিশ্ববিদ্যালয়ে বাংলায় এম.এ-তে ভর্তি হন ও ১৯৫৮ সালে এম.এ পরীক্ষায় উত্তীর্ণ হন। ১৯৬১ সালে তিনি বিবাহ বন্ধনে আবদ্ধ হন।

সঠিক অনুচ্ছেদ শিরোনাম কোনটি?
titleA. সাহিত্যকর্ম
titleB. কর্মজীবন
titleC. শিক্ষা জীবন
titleD. জন্ম ও প্রারম্ভিক জীবন
উত্তর: titleC
একটি মাত্র ভবন নিয়ে পথচলা শুরু করা ঢাকা মেডিকেল কলেজ ও হাসপাতালের নিজস্ব প্রায় ২৫ একর জমিতে বর্তমানে রয়েছে বিভিন্ন স্থাপনা- কলেজ ভবন, অডিটোরিয়াম, পরমাণু চিকিৎসা কেন্দ্র, ছাত্র ও ছাত্রী হোস্টেল, বার্ন ইউনিট ইত্যাদি। শুরুতে হাসপাতাল ভবনেই প্রথম ও দ্বিতীয় বর্ষের ক্লাস হলেও ১৯৫৫ সালে একাডেমিক কার্যক্রমের জন্য বর্তমান কলেজ ভবনটি নির্মিত হয়। এতে বেসিক সাবজেক্টগুলির জন্য স্থান বরাদ্দের পাশাপাশি আরও কিছু স্থাপনা রয়েছে। ২৮টি বিভিন্ন বিভাগ এবং হাসপাতালে ৪২টি ওয়ার্ডে ২৩৪ জন ডাক্তার, ২০০ জন ইন্টার্নি ডাক্তার, ৫৬০ জন নার্স এবং ১১০০ জন অন্যান্য কর্মচারী নিয়োজিত আছেন রোগীদের সার্বক্ষণিক চিকিৎসা দিতে। প্রায় ১৭০০ শয্যার এই হাসপাতালে প্রতিদিন প্রায় ৩০০০ জনকে চিকিৎসা প্রদান করা হয়। একই সাথে চলতে থাকে ৩য় থেকে ৫ম বর্ষের ছাত্রছাত্রীদের হাতে কলমে শিক্ষাদান।

প্রতিবছর ১৮০ জন ছাত্রছাত্রী ভর্তি হয় এমবিবিএস কোর্সে। তিনটি পেশাগত পরীক্ষার বাধা পেরিয়ে একজন শিক্ষার্থী ডাক্তার হবার যোগ্যতা অর্জন করে এবং এরপর একবছর ইণ্টার্নশিপ করতে হয় ঢাকা মেডিকেল কলেজ হাসপাতালে। বর্তমানে বিভিন্ন বিষয়ে স্নাতকোত্তর কোর্স (এমডি ও এমএস) চালু করা হয়েছে।

প্রথম থেকে একই কর্তৃপক্ষের অধীনে থাকলেও ১৯৭৫ সালে প্রশাসনিক সুবিধার্থে কলেজ ও হাসপাতালের কর্তৃপক্ষ পৃথকীকরণ করা হয়। কলেজের দায়িত্বভার অর্পিত হয় অধ্যক্ষের উপর এবং হাসপাতাল পরিচালনার ভার পরিচালকের উপর। তবে উভয় কর্তৃপক্ষই বিভিন্ন কার্যক্রমে একে অপরকে পূর্ণ সহযোগিতা প্রদান করে শিক্ষাদান ও চিকিৎসা সেবাদানের মধ্যে সামঞ্জস্য বিধান করে থাকে।

সঠিক অনুচ্ছেদ শিরোনাম কোনটি?
titleA. ঢাকা মেডিকেল কলেজ এলামনি ট্রাস্ট
titleB. বর্তমান পরিস্থিতি
titleC. একাত্তরের মুক্তিযুদ্ধ
titleD. বায়ান্নর ভাষা আন্দোলন
উত্তর: titleB
যদিও ডার্ক ওয়েবের বেশির ভাগই ক্ষতি করে না এমন ধরনের, কিন্তু কিছু প্রসিকিউটর এবং সরকারি সংস্থা এটা ভেবে উদ্বিগ্ন যে, অপরাধমূলক কর্মকান্ডের জন্য এটি একটি স্বর্গ স্বরূপ আশ্রয়স্থল। ডিপডটওয়েব এবং অল থিংস ভাইসের মতো বিশেষায়িত সংবাদ পত্র ডার্ক ওয়েব এবং তাদের সেবা সম্পর্কে কাভারেজ এবং ব্যবহারিক তথ্য প্রদান করে। দ্যা হিডেন উইকি এবং এর মিরর এবং লুকানো উইকি এবং ফরকে যেকোন প্রদত্ত সময়ে বিষয়বস্তুর বৃহত্তম ডিরেক্টরি রয়েছে।

২০১৩ এর অক্টোবরে যুক্তরাজ্যের জাতীয় অপরাধ সংস্থা এবং জিসিএইচকিউ সাইবার অপরাধের দিকে দৃষ্টি দেয়ার উদ্দেশ্যে 'জয়েন্ট অপারেশন সেল' এর গঠন ঘোষণা করে। ২০১৫ এর নভেম্বরে এই দলকে শিশু শোষণ এবং ডার্ক নেটে ঘটে যাওয়া অন্যান্য সাইবার অপরাধের মোকাবেলা করার জন্য বলা হবে। 

সঠিক অনুচ্ছেদ শিরোনাম কোনটি?
titleA. ধারাভাষ্য
titleB. হোক্স এবং অযাচাইকৃত কন্টেন্ট
titleC. জালিয়াতি সেবা
titleD. অবৈধ এবং নীতিগত ভাবে বিতর্কিত পর্নোগ্রাফি
উত্তর: titleA
২০১১ সালের ভারতীয় জনগণনা অনুসারে, ইম্ফল পশ্চিম জেলার মোট জনসংখ্যা ৪৫২,৬৬১ জন, মাল্টার রাষ্ট্রের মোট জনসংখ্যার সমান। এটি ভারতের মোট ৬৪০টি জেলার মধ্যে ৫৫১তম জনবহুল জেলা। এ জেলার জনসংখ্যার ঘনত্ব প্রতি বর্গকিলোমিটারে ৬৩৮ জন (প্রতি বর্গমাইলে ১৬৫০ জন) লোক বসবাস করে। ২০০২-২০১১ এর দশকে এ জেলার জনসংখ্যা বৃদ্ধির হার ছিল ১৪.৬৩%। ইম্ফল পশ্চিমে নারী পুরুষের অনুপাত হল প্রতি ১০,০০০ পুরুষের বিপরীতে ১০১১ জন মহিলা। এবং জেলার সাক্ষরতার হার ৮২.৮১%।
সঠিক অনুচ্ছেদ শিরোনাম কোনটি?
titleA. ইতিহাস
titleB. প্রশাসনিক বিভাগ
titleC. ভাষা
titleD. জনসংখ্যা
উত্তর: titleD
জাভা ভার্চুয়াল মেশিনে স্ট্যাক বিভিন্ন মেথডের আর্গুমেন্ট সংরক্ষণ রাখার পাশাপাশি যেকোন মেথডের লোকাল ভ্যারিয়েবলগুলোকে সংরক্ষণ করে। এছাড়াও স্ট্যাক প্রত্যেকটি মেথডের কাজ করার ধারা তত্ত্বাবধান করে। এটিকে বলা হয় স্ট্যাক ফ্রেম। তিনটা রেজিস্টার আছে যারা স্ট্যাক-এর পরিবর্তন সাধনে সাহায্য করে। এসব হল: ভার্স, ফ্রেম, অপটোপ। এসব রেজিস্টারসমূহ চলতি স্ট্যাক-এর বিভিন্ন অংশকে নির্দেশ করে।

সঠিক অনুচ্ছেদ শিরোনাম কোনটি?
titleA. উপাদানসমূহ
titleB. স্ট্যাক
titleC. লোকাল ভ্যারিয়েবল
titleD. অন্যান্য সমর্থিত ভাষা
উত্তর: titleB
২০০১ সনে আইরিন খান মহাসচিব পদে অ্যামনেস্টি ইন্টারন্যাশনালে যোগ দেন। তিনি প্রথম মহিলা, প্রথম বাংলাদেশী, প্রথম এশীয় এবং প্রথম মুসলিম হিসেবে এই মর্যাদা লাভ করেন। মহাসচিব হিসেবে প্রথম বছরে তিনি সংকটপুর্ণ পরিস্থিতে অ্যামনেস্টি যেভাবে সাড়া দেয় তা সংস্কার করেন এবং নারীদের প্রতি দাঙ্গার বিরুদ্ধে বৈশ্বিক অভিযানের সুচনা করেন। 

সঠিক অনুচ্ছেদ শিরোনাম কোনটি?
titleA. পুরস্কার
titleB. অ্যামনেস্টি ইন্টারন্যাশনাল কর্মজীবন
titleC. মানবাধিকার বিষয়ক কর্মজীবন
titleD. প্রাথমিক জীবন
উত্তর: titleB
অং শৈ প্রু নিজের মামাতো বোন আবাইন প্রু এর সাথে বিবাহ বন্ধনে আবদ্ধ হন। তিনি ৬ পুত্র ও ২ কন্যার পিতা হন। তাঁর জ্যেষ্ঠ পুত্র চহ্লাপ্রু জেমি বর্তমান রাজার পর বোমাং রাজপরিবারে দ্বিতীয় জ্যেষ্ঠ সদস্য এবং বোমাং রাজসিংহাসনের প্রথম উত্তরাধিকারী। তাঁর আরেক পুত্র সাচিং প্রু জেরী 
বর্তমানে বান্দরবান জেলা বিএনপির সভাপতি এবং একসময় জাতীয় সংসদের সদস্য ও জেলা পরিষদের চেয়ারম্যান ছিলেন। সাবেক নারী সাংসদ মা ম্যা চিং তাঁর নিকটাত্মীয়াা।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. পরিবার
titleC. শিক্ষাজীবন
titleD. সমাজসেবা
উত্তর: titleB
২০১৪ সালের অক্টোবরে দেব প্যাটেল এবং নিকোল কিডম্যানকে প্রধান চরিত্রের জন্য নির্বাচন করা হয়, যদিও তারা দুজনেই পার্শ্ব অভিনয়ের জন্য একাডেমি পুরস্কারের মনোনয়ন লাভ করেন। ২০১৫ সালের জানুয়ারিতে নওয়াজুদ্দিন সিদ্দিকী, প্রিয়াঙ্কা বোস, তনিষ্ঠা চট্টোপাধ্যায়, এবং দীপ্তি নাভাল তাদের স্ব-স্ব চরিত্রে যোগ দেন। ২০১৫ সালের এপ্রিলে রুনি মারা, ডেভিড ওয়েনহাম এবং ডিভিয়ান লাডওয়া তাদের চরিত্রে যোগ দেন। পল্লবী শারদাও সারুর কলেজের বন্ধু চরিত্রে অভিনয়ের জন্য যোগ দেন।

সঠিক অনুচ্ছেদ শিরোনাম কোনটি?
titleA. নির্মাণ
titleB. চরিত্রায়ণ
titleC. কাহিনী সংক্ষেপ
titleD. চিত্রগ্রহণ
উত্তর: titleB
মাত্র ১৭ বছর বয়সে ১৯৬২ সালে আবেদ খানেরও সাংবাদিকতায় হাতেখড়ি ঘটে দৈনিক ‘জেহাদ’-এ। এ দৈনিকে সহ-সম্পাদক হিসেবে বছরখানেক কাজ করার পর ১৯৬৩-তে তিনি দৈনিক ‘সংবাদ’-এ যোগদান করেন। পরের বছরই দৈনিক ইত্তেফাক-এ একই পদে যোগ দেওয়ার মাধ্যমে তিনি শুরু করেন এক দীর্ঘ কর্মসাধনাময় অধ্যায়। এ পত্রিকায় আবেদ খান পর্যায়ক্রমে শিফট-ইনচার্জ, প্রধান প্রতিবেদন, সহকারী সম্পাদক ও কলামিস্ট হিসেবে দায়িত্ব পালন করেন। 
২০০৯ সাল থেকে তিনি দৈনিক কালের কণ্ঠের প্রতিষ্ঠাতা সম্পাদক হিসেবে দায়িত্ব পালন করেন। ২০১১ সালের ৩০ জুন কালের কণ্ঠ থেকে পদত্যাগের পর তিনি ২০১২ সালের জুন মাসে এটিএন নিউজের প্রধান নির্বাহী কর্মকতা ও প্রধান সম্পাদক হিসেবে যোগদান করেন। ২০১৩ সালের এপ্রিলে তিনি এটিএন নিউজ থেকে পদত্যাগ করেন। বর্তমানে তিনি দৈনিক জাগরণ নামের প্রকাশিতব্য একটি সংবাদপত্রের সম্পাদক ও প্রকাশক।

সঠিক অনুচ্ছেদ শিরোনাম কোনটি?
titleA. মুক্তিযুদ্ধ
titleB. ইলেকট্রনিক-মিডিয়ার সাংস্কৃতিক পরিমণ্ডলে
titleC. সম্মাননা
titleD. সাংবাদিকতা
উত্তর: titleD